section_heading: Karijera
paragraph_text: 1989. je, s 22 godine, debitirala kao seiyuu u anime OVA seriji „Ace o Nerae! Final Stage“. Postigla je slavu tri godine kasnije kada je dobila glavnu ulogu u anime seriji „Sailor Moon“, a i ostala je zapažena kao glas Misato Katsuragi u „Shin Seiki Evangelion“ iz 1995. S vremenom je postala jedna od najutjecajnijih osoba u tom poslu, a animirana adaptacija „Ebichu“ je uglavnom producirana jer joj se jako svidjela manga. Zaposlena je od tvrtke Arts Vision. Radila je povremeno i na radiju te je objavila i par solo albuma, čime je paralelno pokrenula i glazbenu karijeru.